Prin lege, Băncii Naționale a României îi sunt încredințate, într-adevăr, și răspunderi privind protecția consumatorilor de servicii financiare… însă într-un sens special: „cu ridicata“! BNR asigură protecție, pe căi specifice, tuturor celor 10 milioane de persoane fizice care dețin cele 15 milioane de depozite de economisire; dar și milioanelor de debitori cu credite bancare; de fapt, tuturor cetățenilor care, într-un fel sau altul, vin în contact cu băncile.